techiaith/cofnodycynulliad_en-cy huggingface dataset:
English: Currently, some higher education institutions have told us that yearly funding allocations make it difficult to plan long-term mental health interventions, and we've also heard from those giving evidence in the psychiatric and medical sector how important that long-term strategy is. And they say that it makes it difficult to recruit and retain staff as a result - specialist staff. I'd like to know what your response is to those comments and how the Welsh Government can embed a longer term funding strategy for mental health support in post-16 education.
Welsh: Ar hyn o bryd, mae rhai sefydliadau addysg uwch wedi dweud wrthym ni fod dyraniadau cyllid blynyddol yn ei gwneud hi'n anodd cynllunio ymyriadau iechyd meddwl hirdymor, ac rydyn ni wedi clywed hefyd gan dystion yn y maes seiciatryddol a meddygol pa mor bwysig yw'r strategaeth hirdymor yna. Ac maen nhw'n dweud ei bod hi'n anodd recriwtio a chadw staff oherwydd hynny - staff arbenigol. Hoffwn i wybod eich ymateb chi i'r sylwadau hynny a gofyn sut all Llywodraeth Cymru ymgorffori strategaeth gyllido fwy hirdymor ar gyfer cymorth iechyd meddwl mewn addysg ôl-16.
English: Well, the first thing to note is that universities already employ staff on long-term contracts. So, that is already happening. So, it is possible for universities to do that with regard to mental health, as it is in any other part of their responsibilities. That's the first thing to say. Having said that, of course, I accept and understand that institutions - universities but also other public institutions, and the Welsh Government as well by the way - see the advantage of having financial certainty over more than one year. That hasn't always been possible, because the annual settlement is, unfortunately, the pattern that has been established. At the moment, we have a settlement over three years, so it has allowed us to set a budget for one year and to give an indication of the budget over the following two years. Of course, at the moment, that has aligned with the significant impact of inflation on everyone's budgets. So, that benefit of being able to see over a three-year period what the budget is hasn't been what it would have been if that situation weren't facing us. But, what we have been able to do is that we've been able to earmark funding within the funding that goes to HEFCW, and then it's up to institutions to allocate that funding as they wish with regard to staffing and so on.
Welsh: Wel, y peth cyntaf i'w ddweud yw bod prifysgolion, wrth gwrs, eisoes yn cyflogi staff ar gytundebau hirdymor. Felly, mae hynny'n digwydd eisoes. Felly, mae'n bosib i brifysgolion wneud hynny ym maes iechyd meddwl, fel y mae e mewn unrhyw ran arall o'u cyfrifoldebau nhw. Dyna'r peth cyntaf i'w ddweud. Wedi dweud hynny, wrth gwrs, rwy'n derbyn ac yn deall bod sefydliadau - prifysgolion ond sefydliadau cyhoeddus eraill, a Llywodraeth Cymru hefyd, gyda llaw - yn gweld mantais o gael sicrwydd cyllidebol sydd yn parhau am fwy nag un flwyddyn. Dyw hynny fel arfer ddim wedi bod yn bosib oherwydd mai setliad blynyddol, yn anffodus, yw'r patrwm sydd wedi cael ei sefydlu. Ar y foment, fel rydyn ni'n gwybod, mae gennym ni setliad dros dair blynedd, felly mae wedi caniatau gosod cyllideb mewn un flwyddyn a rhoi arwydd o'r gyllideb fydd yn dod dros y ddwy flynedd olynnol. Wrth gwrs, ar hyn o bryd, mae hynny wedi cyd-fynd ag impact sylweddol chwyddiant ar gyllidebau pawb. Felly, dyw'r fantais honno o allu gweld dros gyfnod o dair blynedd beth yw'r gyllideb ddim wedi bod beth fyddai fe wedi bod heb y sefyllfa honno. Ond, beth rydyn ni wedi ei wneud yw ein bod ni wedi gallu clustnodi arian tu fewn i'r arian sy'n mynd at HEFCW, a wedyn mae hi i fyny i sefydliadau allu dyrannu hynny fel maen nhw'n dymuno o ran staffio ac ati.
English: It's good to hear your support for permanent and longer term agreements, because one striking thing was said in the evidence we had from the NUS Cymru president, Orla Tarn, when she was reflecting on the role and importance of staff across the universities, not just support services or specialist staff, in terms of tackling mental health issues of students -
Welsh: Mae'n dda clywed eich cefnogaeth chi i gytundebau parhaol a thymor hwy, achos un ymadrodd trawiadol o ganolog, dwi'n meddwl, i'r ymchwiliad yw'r hyn gawson ni mewn tystiolaeth gan Lywydd UCM Cymru, Orla Tarn, pan oedd hi'n myfyrio ar rôl a phwysigrwydd staff ar draws prifysgol, nid yn unig staff gwasanaethau cefnogi neu arbenigol yn unig, wrth fynd i'r afael â materion iechyd meddwl myfyrwyr -
English: is what she said. And we know that university staff are under pressure because of the cost of living, but also they are taking industrial action again this week because of workload, pay and uncertain contracts. So, do you acknowledge that picture and are you willing to intervene as a Government to tackle this, as this, of course, is affecting the kind of support that university staff can provide to students?
Welsh: meddai. Ac rydyn ni'n gwybod bod staff prifysgol dan bwysau oherwydd yr argyfwng costau byw, ond hefyd rydyn ni'n eu gweld nhw'n gweithredu'n ddiwydiannol eto yr wythnos yma oherwydd llwyth gwaith, tâl a chytundebau ansicr. Felly, ydych chi'n adnabod y darlun yna ac ydych chi'n bwriadu gwneud unrhyw ymyriad fel Llywodraeth i fynd i'r afael â hynny am fod hyn yn ddiau yn effeithio ar y math o gymorth y mae staff prifysgol yn medru ei ddarparu i fyfyrwyr?
English: I had a meeting with Orla Tarn, who explained some of the factors that you have been discussing with me just now. Of course, we acknowledge and recognise clearly the pressures in terms of cost of living on students and staff too, and the pressures that are on university budgets, as with other public bodies, including the Welsh Government too unfortunately with regard to the impact of inflation. What we always want to do - and we've succeeded in doing that so far - is ensuring the best possible settlement and support. As we've already said, and as I've said this morning as well, we are committed to ensuring that the support to provide for students in Wales is as progressive as possible. We've been able to link that with the living wage; we've tried to ensure that the blend of support in terms of grants and so on and loans is better here than in any other part of the United Kingdom. So, we are committed to ensure that we do our very best to continue that support, even though developments in other parts of the United Kingdom and the UK Government's decisions with regard to England make that very challenging, unfortunately.
Welsh: Fe wnes i gael cyfarfod gydag Orla Tarn ac roedden nhw'n esbonio rhai o'r ffactorau ŷch chi wedi bod yn eu trafod gyda mi jest nawr. Wrth gwrs, ŷn ni'n cydnabod yn glir ddigon y pwysau o ran costau byw ar fyfyrwyr a staff hefyd, a'r pwysau sydd ar gyllidebau prifysgolion, fel cyrff eraill, gan gynnwys, yn anffodus, Llywodraeth Cymru hefyd o ran impact chwyddiant. Beth fyddem ni wastad eisiau ei wneud - ac ŷn ni wedi llwyddo ei wneud mor belled - yw sicrhau'r setliad gorau posib a'r gefnogaeth gorau posib. Fel rŷn ni wedi dweud eisoes a dwi wedi dweud y bore yma hefyd, rŷn ni'n gwbl ymrwymedig i sicrhau bod y gefnogaeth ŷn ni'n ei darparu i fyfyrwyr yng Nghymru y mwyaf blaengar y gall fod. Rŷn ni wedi gallu llwyddo cysylltu hynny â'r cyflog byw; rŷn ni hefyd yn sicrhau bod y blend o gefnogaeth o ran grantiau a benthyciadau yn well yma nag yn unrhyw ran arall o'r Deyrnas Gyfunol. Felly, rŷn ni'n ymrwymedig i sicrhau ein bod ni'n gwneud ein gorau i barhau hynny er bod datblygiadau mewn rhannau eraill o'r Deyrnas Unedig a phenderfyniadau Llywodraeth y DU o ran Lloegr, er enghraifft, yn gwneud hynny'n heriol, yn anffodus.
English: In terms of staff, how universities make agreements and treat their staff, and that that has an effect on the provision they are able to give to students - what's your opinion on that?
Welsh: O ran staff, sut y mae prifysgolion yn cytundebu ac yn trin eu staff, a bod hynny'n cael effaith ar y ddarpariaeth y maen nhw'n medru rhoi i fyfyrwyr - rwy jest eisiau eich barn chi ar hynny.
English: I'd be interested to hear what the committee's conclusions are on that.
Welsh: Byddai gyda fi ddiddordeb mewn clywed beth yw casgliadau'r pwyllgor yn hynny o beth.
English: Good afternoon and welcome, everyone, to this Plenary Meeting. The first item this afternoon is questions to the Minister for Climate Change and I've been notified, under Standing Order 12.58, that the Deputy Minister for Climate Change, Lee Waters, will answer all the questions this afternoon. The first question is from Sarah Murphy.
Welsh: Prynhawn da a chroeso, bawb, i'r Cyfarfod Llawn. Cwestiynau i'r Gweinidog Newid Hinsawdd sydd gyntaf y prynhawn yma, a dwi wedi cael gwybod, o dan Reol Sefydlog 12.58, y bydd y Dirprwy Weinidog Newid Hinsawdd, Lee Waters, yn ateb yr holl gwestiynau y prynhawn yma. Mae'r cwestiwn cyntaf gan Sarah Murphy.
English: Thank you, and, Llywydd, I'd like to pass on the apologies of Julie James for not being able to be here this afternoon. We announced in July our strategic priorities and objectives statement. This sets a clear mandate for Ofwat to incentivise the efficient use of water resources by encouraging companies to reduce water consumption.
Welsh: Diolch, a Lywydd, hoffwn ymddiheuro ar ran Julie James am fethu bod yma y prynhawn yma. Gwnaethom gyhoeddi ein datganiad strategol ar flaenoriaethau ac amcanion ym mis Gorffennaf. Mae'n gosod mandad clir i Ofwat gymell defnydd effeithlon o adnoddau dŵr drwy annog cwmnïau i leihau eu defnydd o ddŵr.
English: Thank you, Minister. Climate science tells us we're in for longer, hotter and dryer summers with the likelihood of ever more severe water shortages. Reducing daily water consumption would not only mitigate some of the challenges we've seen and will continue to see during the summer, but can also address water poverty during the current cost-of-living crisis. For example, there are parts of Wales at the moment that are at drought levels and we're only in November. In other countries, there are already targets set for water usage, with Brussels having a target of 96 litres per person per day, and there are also tech solutions such as water-saving flushes and tap fittings that I know Welsh Water already supply to customers, and that my group, Porthcawl U3A, were very keen for me to ask you about. So, Minister, given that parts of Wales are highly likely to continue facing summer drought and as bills continue to rise, what considerations have the Welsh Government made to upping our water efficiency status and potentially introducing a target that is ambitious enough to be meaningful in a climate and cost-of-living crisis?
Welsh: Diolch, Weinidog. Mae gwyddoniaeth hinsawdd yn dweud wrthym y byddwn yn cael hafau hirach, poethach a sychach gyda'r tebygolrwydd o brinder dŵr mwy difrifol. Byddai lleihau'r defnydd dyddiol o ddŵr nid yn unig yn lliniaru rhywfaint o'r heriau rydym wedi'u hwynebu ac y byddwn yn parhau i'w hwynebu yn ystod yr haf, ond gall hefyd fynd i'r afael â thlodi dŵr yn ystod yr argyfwng costau byw sydd ohoni. Er enghraifft, mae rhannau o Gymru ar lefelau sychder yn barod a hithau ond yn fis Tachwedd. Mewn gwledydd eraill, mae targedau eisoes wedi'u gosod ar gyfer defnydd dŵr, gyda Brwsel wedi gosod targed o 96 litr yr unigolyn y dydd, a cheir atebion technolegol hefyd, megis dyfeisiau fflysio sy'n arbed dŵr a dyfeisiau ar gyfer tapiau y gwn fod Dŵr Cymru eisoes yn eu darparu i gwsmeriaid, ac roedd fy ngrŵp, Porthcawl U3A, yn awyddus iawn i mi eich holi yn eu cylch. Felly, Weinidog, o ystyried bod rhannau o Gymru yn debygol iawn o barhau i wynebu sychder yn yr haf ac wrth i filiau barhau i godi, pa ystyriaethau y mae Llywodraeth Cymru wedi'u rhoi i godi ein statws effeithlonrwydd dŵr, ac o bosibl, i gyflwyno targed sy'n ddigon uchelgeisiol i fod yn ystyrlon mewn argyfwng hinsawdd ac argyfwng costau byw?
English: Well, thank you. The Member raises a really important issue. As she says, our water system is under continued stress because of man-made climate change and it is going to get worse. The messages coming out of COP last week in Egypt were quite distressing about the state of the science and the level of the severity of the threat to us. So, conserving our water and treating it as the scarce resource that it is is essential. I've welcomed the campaign by Friends of the Earth to highlight this. There are number of things going on. There are individual initiatives by water companies. So, Dŵr Cymru, for example, has a set of tips that it promotes, encouraging people to take small measures for people to make a difference, like taking a shower instead of a bath, not leaving the tap running when you're brushing your teeth - these, cumulatively, make a meaningful contribution. Ofwat have also challenged the water companies to reduce leakage by at least 15 per cent over the next five years and both water companies in Wales are committed to doing this. We are working with the UK Government on proposals to introduce a water efficiency labelling scheme to label water-using products such as taps, showers, toilets and dishwashers, and this will enable consumers to compare the relative water efficiency of these appliances, as they can for gas and electricity appliances. There are no plans at the moment to introduce targets, but clearly that's something we need to keep under review, depending on how the environment continues to change.
Welsh: Wel, diolch. Mae'r Aelod yn codi mater gwirioneddol bwysig. Fel y dywed, mae ein system ddŵr dan straen parhaus oherwydd newid hinsawdd a achoswyd gan bobl, ac mae'n mynd i waethygu. Roedd y negeseuon a ddaeth allan o COP yr wythnos diwethaf yn yr Aifft ynglŷn â chyflwr yr wyddoniaeth a lefel difrifoldeb y bygythiad i ni yn dorcalonnus. Felly, mae'n hanfodol ein bod yn arbed ein dŵr ac yn ei drin fel yr adnodd prin ag ydyw. Rwyf wedi croesawu ymgyrch Cyfeillion y Ddaear i dynnu sylw at hyn. Mae nifer o bethau'n digwydd. Ceir mentrau unigol gan gwmnïau dŵr. Felly, mae gan Dŵr Cymru, er enghraifft, set o awgrymiadau y mae'n eu hyrwyddo, sy'n annog pobl i gymryd camau bach fel y gall pobl wneud gwahaniaeth, fel cael cawod yn lle bath, peidio â gadael y tap i redeg pan fyddwch yn glanhau eich dannedd - mae'r rhain, gyda'i gilydd, yn gwneud cyfraniad ystyrlon. Mae Ofwat hefyd wedi herio'r cwmnïau dŵr i leihau gollyngiadau o leiaf 15 y cant dros y pum mlynedd nesaf ac mae'r ddau gwmni dŵr yng Nghymru wedi ymrwymo i wneud hyn. Rydym yn gweithio gyda Llywodraeth y DU ar gynigion i gyflwyno cynllun labelu effeithlonrwydd dŵr i labelu cynhyrchion sy'n defnyddio dŵr fel tapiau, cawodydd, toiledau a pheiriannau golchi llestri, a bydd hyn yn galluogi defnyddwyr i gymharu effeithlonrwydd dŵr cymharol y peiriannau hyn, fel y gallant ar gyfer offer nwy a thrydan. Nid oes unrhyw gynlluniau ar hyn o bryd i gyflwyno targedau, ond yn amlwg, mae hynny'n rhywbeth y mae angen inni barhau i'w adolygu, yn dibynnu ar sut mae'r amgylchedd yn parhau i newid.
English: Minister, last year, Welsh Water customers consumed the most water per person per day, compared to all other regions in England. Our daily consumption at 176 litres was significantly higher than areas such as Bristol, for example, at 161 litres per day. What discussions has the Minister had with Welsh Water about the reasons for higher usage regarding household water consumption? As we attempt to be more responsible with our natural resources, it is clear that we need to take action to address this.
Welsh: Weinidog, y llynedd, cwsmeriaid Dŵr Cymru a ddefnyddiodd fwyaf o ddŵr yr unigolyn y dydd o gymharu â phob rhanbarth arall yn Lloegr. Roedd ein defnydd dyddiol, 176 litr, yn sylweddol uwch nag ardaloedd fel Bryste, er enghraifft, a ddefnyddiodd 161 litr y dydd. Pa drafodaethau y mae'r Gweinidog wedi'u cael gyda Dŵr Cymru ynglŷn â'r rhesymau dros y defnydd uwch o ddŵr yn y cartref? Wrth inni geisio bod yn fwy cyfrifol gyda'n hadnoddau naturiol, mae'n amlwg fod angen inni roi camau ar waith i fynd i'r afael â hyn.
English: Well, thank you for highlighting this important issue. The water companies do have a duty to produce water resource management plans every five years and these must adhere to the Welsh Government's principles, which provide a high-level framework for the companies to follow in developing their plans. Dŵr Cymru has a commitment to reduce the average per-capita consumption of its domestic customers to 110 litres per person per day by 2050, and it plans to do this with a combination of education and behavioural change campaigns alongside increased household metering and leakage repairs. And we are continuing to work closely with them on that and Natural Resources Wales, along with Hafren Dyfrdwy - the two companies operating in Wales.
Welsh: Wel, diolch am dynnu sylw at y mater pwysig hwn. Mae dyletswydd ar y cwmnïau dŵr i gynhyrchu cynlluniau rheoli adnoddau dŵr bob pum mlynedd ac mae'n rhaid i'r rhain gadw at egwyddorion Llywodraeth Cymru, sy'n darparu fframwaith lefel uchel i'r cwmnïau ei ddilyn wrth ddatblygu eu cynlluniau. Mae Dŵr Cymru wedi ymrwymo i leihau defnydd cyfartalog y pen eu cwsmeriaid domestig i 110 litr yr unigolyn y dydd erbyn 2050, ac maent yn bwriadu gwneud hyn drwy gyfuniad o addysg ac ymgyrchoedd newid ymddygiad ynghyd â mwy o fesuryddion cartref ac atgyweirio gollyngiadau. Ac rydym yn parhau i weithio'n agos gyda hwy ar hynny, a chyda Cyfoeth Naturiol Cymru, ynghyd â Hafren Dyfrdwy - y ddau gwmni sy'n gweithredu yng Nghymru.
English: The roads review panel has submitted its final report to the Welsh Government about its findings for each of the road schemes that it has reviewed, and this includes the A483 junctions 3-6 improvements. I will be making a further announcement on the next steps of the roads review by the end of the month.
Welsh: Mae'r panel adolygu ffyrdd wedi cyflwyno ei adroddiad terfynol i Lywodraeth Cymru ar ei ganfyddiadau ar gyfer pob un o'r cynlluniau ffyrdd y mae wedi'u hadolygu, ac mae hyn yn cynnwys gwelliannau i gyffyrdd 3-6 ar yr A483. Byddaf yn gwneud cyhoeddiad pellach ar gamau nesaf yr adolygiad ffyrdd erbyn diwedd y mis.
English: Thank you for your statement, Minister. Of course, junction 1 at Ruabon was not included in the roads review, and therefore work on improving that junction has not been paused, and it's for good reason. That particular junction is utterly lethal and has created a congestion canyon right up the A483, with resulting carbon emissions increases. And, of course, it's also sending motorists onto local roads, again, putting lives at risk, particularly schoolchildren, and deteriorating the air quality in and around Ruabon. Minister, would you agree to visit the A483 and to meet with community leaders, and can you outline what progress has been made in the past year on work to improve junction 1 on the A483?
Welsh: Diolch am eich datganiad, Weinidog. Wrth gwrs, nid oedd cyffordd 1 yn Rhiwabon wedi'i chynnwys yn yr adolygiad ffyrdd, ac felly nid yw gwaith ar wella'r gyffordd honno wedi'i oedi, a hynny am reswm da. Mae'r gyffordd benodol honno'n beryg bywyd, ac mae wedi creu hafn o dagfeydd i fyny'r A483, gyda chynnydd mewn allyriadau carbon o ganlyniad i hynny. Ac wrth gwrs, mae hefyd yn anfon modurwyr ar ffyrdd lleol, gan beryglu bywydau unwaith eto, yn enwedig plant ysgol, a dirywio ansawdd yr aer yn Rhiwabon a'r cyffiniau. Weinidog, a wnewch chi gytuno i ymweld â'r A483 ac i gyfarfod ag arweinwyr cymunedol, ac a wnewch chi amlinellu pa gynnydd a wnaed yn y flwyddyn ddiwethaf ar waith i wella cyffordd 1 ar yr A483?
English: Thank you. As Ken Skates rightly says, junction 1 was not included as part of the roads review schemes that it has looked at, but the other junctions were. The proposals that have been put forward by the local council for junction 1 would involve a large remodelling of the junction, which would be carbon intensive and would increase road capacity. So, this is relevant to the recommendations we're anticipating from the roads review about future road schemes. What we don't want to do, by treating schemes in isolation - there's always a case for individual schemes - is for the cumulative impact of that to add to traffic volumes. So, we do need to think very carefully. That said, where there are traffic problems, there need to be solutions, and one of the themes in the roads review is how future roads can be made compliant with existing policies on climate change, transport and planning. So, when we produce the results, in the areas where we accept the recommendations of the review not to go ahead with a road, we will want to work with the local authority and other partners to see what else can be done in that case. As I say, I'm not able to preannounce what's decided - largely because we haven't yet decided - but we'll be updating Members in the coming weeks on the next steps.
Welsh: Diolch. Fel y dywed Ken Skates, yn gwbl briodol, nid oedd cyffordd 1 wedi'i chynnwys yn rhan o'r cynlluniau adolygu ffyrdd yr edrychodd yr adolygiad arnynt, ond cafodd y cyffyrdd eraill eu hystyried. Byddai'r cynigion a gyflwynwyd gan y cyngor lleol ar gyfer cyffordd 1 yn golygu cryn dipyn o ailwampio ar y gyffordd, a fyddai'n ddrud ar garbon ac yn cynyddu capasiti'r ffyrdd. Felly, mae hyn yn berthnasol i'r argymhellion rydym yn eu rhagweld o'r adolygiad ffyrdd ynglŷn â chynlluniau ffyrdd yn y dyfodol. Yr hyn nad ydym am ei wneud, drwy drin cynlluniau ar eu pennau eu hunain - mae achos dros gynlluniau unigol bob amser - yw i effaith gronnol hynny ychwanegu at lefel y traffig. Felly, mae angen inni feddwl yn ofalus iawn. Wedi dweud hynny, lle ceir problemau traffig, mae angen atebion, ac un o'r themâu yn yr adolygiad ffyrdd yw sut y gellir sicrhau bod ffyrdd yn y dyfodol yn cydymffurfio â pholisïau presennol ar newid hinsawdd, trafnidiaeth, a chynllunio. Felly, pan fyddwn yn cynhyrchu'r canlyniadau, yn yr ardaloedd lle rydym yn derbyn argymhellion yr adolygiad i beidio â bwrw ymlaen â ffordd, byddwn yn awyddus i weithio gyda'r awdurdod lleol a phartneriaid eraill i weld beth arall y gellir ei wneud yn yr achos hwnnw. Fel y dywedaf, ni allaf rag-gyhoeddi'r hyn sydd wedi'i benderfynu - yn bennaf gan nad ydym wedi penderfynu eto - ond byddwn yn rhoi'r wybodaeth ddiweddaraf i'r Aelodau yn yr wythnosau nesaf ar y camau nesaf.
English: Minister, one improvement that's needed on the A483 is in regards to the Pant-Llanymynech bypass, which I've mentioned a number of times in this Chamber, and you'll know I'm very keen to see this bypass, partly in my constituency, move forward. So, I'm quite keen that, due to the roads review on the Welsh side, this scheme isn't delayed any further. As I understand it, the UK Government - . It's a joint scheme between the Welsh Government and the UK Government, with Highways England leading on the scheme. I wonder if you are in a position to update me, Minister, on the scheme, if not today, in writing, because this scheme is particularly important, because it's not just a bypass; it's actually a road safety improvement. And if you are on the way up the A483 to visit Ken Skates in his constituency, can I ask if you'd stop on the way and meet me in my constituency to discuss this part of the road area as well?
Welsh: Weinidog, mae un gwelliant sydd ei angen ar yr A483 yn ymwneud â ffordd osgoi Pant-Llanymynech, y soniais amdani nifer o weithiau yn y Siambr hon, ac fe fyddwch yn gwybod fy mod yn awyddus iawn i weld y ffordd osgoi hon, y mae rhan ohoni yn fy etholaeth, yn mynd yn ei blaen. Felly, oherwydd yr adolygiad ffyrdd ar ochr Cymru, nid wyf yn awyddus i'r cynllun hwn gael ei ohirio ymhellach. Yn ôl yr hyn a ddeallaf, mae Llywodraeth y DU - . Mae'n gynllun ar y cyd rhwng Llywodraeth Cymru a Llywodraeth y DU, gyda Highways England yn arwain ar y cynllun. Tybed a ydych mewn sefyllfa i roi'r wybodaeth ddiweddaraf i mi am y cynllun, Weinidog, os nad heddiw, yn ysgrifenedig, gan fod y cynllun hwn yn arbennig o bwysig, gan nad ffordd osgoi yn unig ydyw; mewn gwirionedd, mae'n welliant diogelwch ar y ffyrdd. Ac os byddwch yn mynd i fyny'r A483 i ymweld â Ken Skates yn ei etholaeth, a gaf fi ofyn ichi stopio ar y ffordd a chyfarfod â mi yn fy etholaeth i drafod y rhan hon o'r ffordd hefyd?